ปืนใหญ่ ดวลเดือด วิลลา ชิงถ้วยเอฟเอคัพ
ปืนใหญ่ อาร์เซนอล แชมป์เก่า ที่ตั้งเป้าจะทำสถิติครองแชมป์ถ้วยนี้สูงสุด 12 สมัย จะขนทัพใหญ่ลงบู๊ นำโดยอเล็กซิส ซานเชซ,เมซุต โอซิล และซานติ กาซอร์ลา ในการลงสนามปะทะ สิงห์ผงาด แอสตัน วิลลา แชมป์ 7 สมัย ที่มีคริสเตียน เบนเตเก เป็นหัวหอกคอยทะลวงตาข่าย ในศึกฟุตบอลถ้วยใบเก่าแก่ที่สุดของอังกฤษ เอฟเอ คัพ ฤดูกาล 2014-15 รอบชิงชนะเลิศ ที่สนามเวมบลีย์ คืนนี้ (เสาร์ 30 พ.ค.) ถ่ายทอดสดให้ชมแบบเต็มอิ่ม ทางช่อง 7 สี เริ่ม 23.30 น.,เดินทางมาถึงรอบชิงชนะเลิศแล้ว สำหรับศึกฟุตบอลถ้วยน็อกเอาต์ใบเก่าแก่ที่สุดของเมืองผู้ดี เอฟเอ คัพ อังกฤษ ฤดูกาล 2014-15 ซึ่งเป็นการชิงดำกันระหว่าง ปืนใหญ่ อาร์เซนอล แชมป์เก่า ซึ่งเป็นแชมป์ถ้วยนี้สูงสุด 11 สมัย ปะทะ สิงห์ผงาด แอสตัน วิลลา ดีกรีแชมป์ 7 สมัย ที่สนามเวมบลีย์ กรุงลอนดอน เริ่มเตะเวลา 23.30 น. ถ่ายทอดสดให้ชมทางช่อง 7 สี,ปืนใหญ่ อาร์เซนอล เจ้าของแชมป์ถ้วยนี้ 11 สมัย ซึ่งสูงสุดเทียบเท่ากับ ปิศาจแดง แมนฯยู หวังจะก้าวขึ้นมาครองแชมป์สูงสุด 12 สมัยแต่เพียงผู้เดียว หากเอาชนะวิลลาได้ในเกมนี้ และจะเป็นการซิวแชมป์ 2 สมัยติดต่อกันอีกด้วย สำหรับเส้นทางสู่เวมบลีย์ของอาร์เซนอลนั้น รอบ 3 ชนะ ฮัลล์ 2-0 (เหย้า),รอบ 4 ชนะ ไบรท์ตัน 3-2 (เยือน),รอบ 5 ชนะ มิดเดิลสโบรช์ 2-0(เหย้า),รอบ 6 ชนะ แมนฯยู 2-1 (เยือน) และรอบรองฯ ชนะ เรดดิ้ง 2-1 (หลังต่อเวลาพิเศษ),แมตช์นี้ อาร์แซน เวงเกอร์ กุนซืออาร์เซนอล เตรียมขนทัพใหญ่ลงบู๊แบบเต็มพิกัด โดย วอยเซค เชสนี จะได้ลงเฝ้าเสาแทน ดาวิด ออสปินา แบ็กโฟร์ทั้งสี่ประกอบด้วย เฮคเตอร์ เบเยริน, นาโช มอนเรอัล, แพร์ เมอร์เตซัคเกอร์ และโลรองต์ กอสเซียลนี ขยับขึ้นมาที่แดนกลาง ฟรานซิส โกเกอแล็ง ยืนเป็นมิดฟิลด์ตัวรับ อารอน แรมซีย์ หรือแจ๊ค วิลเชียร์ ยืนมิดฟิลด์ตัวกลาง โดยมี เมซุต โอซิล,ซานติ กาซอร์ลา และอเล็กซิส ซานเชซ เป็นสามประสานแนวรุก ส่วนแดนหน้า เวงเกอร์ ต้องเจอปัญหาปวดหัวว่าจะส่งใครลงสนามดีระหว่าง โอลิวิเยร์ ชิรูด์ ที่ช่วงหลังฟอร์มฝืด กับ ธีโอ วัลคอตต์ ที่เพิ่งตะบันแฮตทริกในเกมลีกนัดปิดซีซั่นที่ถล่มเวสต์บรอมวิช 4-1,ทางด้าน สิงห์ผงาด แอสตัน วิลลา ภายใต้การคุมทัพของ ทิม เชอร์วูด กุนซือหนุ่มไฟแรง ก็เตรียมส่งผู้เล่นชุดดีที่สุดลงฟาดแข้งกับแชมป์เก่าอาร์เซนอลเช่นกัน โดยมี ฟาเบียน เดลฟ์ และทอม เคลฟเวอร์ลีย์ 2 มิดฟิลด์ตัวสำคัญเป็นตัวปั้นเกมรุก คอยป้อนบอลให้ คริสเตียน เบนเตเก กองหน้าทีมชาติเบลเยียมทำประตู อย่างไรก็ตาม การพบกันครั้งล่าสุด อาร์เซนอลเป็นฝ่ายเปิดรังถล่มวิลลายับเยิน 5-0 แต่ทว่าเกมนี้ ขุนพล ปืนใหญ่ จะประมาทวิลลาไม่ได้เป็นอันขาด หากเกม 90 นาทีทั้งสองทีมยังไม่รู้แพ้รู้ชนะ ก็ต้องต่อเวลาพิเศษออกไปอีก 30 นาที และหากยังไม่มีผู้ชนะอีกก็ต้องดวลจุดโทษตัดสินแชมป์
ปืนใหญ่ อาร์เซนอล แชมป์เก่า ที่ตั้งเป้าจะทำสถิติครองแชมป์ถ้วยนี้สูงสุด 12 สมัย จะขนทัพใหญ่ลงสนามปะทะ สิงห์ผงาด แอสตัน วิลลา แชมป์ 7 สมัย ในศึก  เอฟเอ คัพ ฤดูกาล 2014-15 รอบชิงชนะเลิศ ที่สนามเวมบลีย์ คืนนี้
เอฟเอคัพ,อาร์เซนอล,แอสตัน วิลลา,ข่าวกีฬา,ข่าว,ไทยรัฐออนไลน์